
20 octombrie 


ISTORIA PSIHOLOGIEI 


Ce este omul? 

Aristotel: "Omul este un animal raţional". NU! 

Suntem asemănători doar aparent cu animalele, datorită 
biologicului, însă la om biologicul este culturalizat. 

Omul este o ființă spirituală. Comportamente şi activităţi pur 
spirituale ale omului: 

- credinţa în Dumnezeu 

- creaţia: descoperire, invenţie, inspiraţie, revelaţie (naturală, adică 
despre natură - Newton, şi mistică) 

- metafizica, matematica. 

V. Surdu: "In timp ce porcul este, omul exist." Diferenţa: omul are 
conştiinţa existenţei sale. 


Concepţia despre suflet la marii filosofi greci 
(Socrate, Platon, Aristotel, Pitagora) 


Socrate: "Cunoaște-te pe tine însuți şi astfel vei cunoaşte toate 
forțele ascunse ale Universului." (Lat: Nosce te ipsum; gr. Gnothy 
seauton) 

Motto-ul ales de Socrate pentru a-i concentra teza principală 
semnifică faptul că, între universul exterior, din afara omului, şi universul 
spiritual există analogii pînă la identitate. 

Socrate aduce o răsturnare copernicală a gîndirii epocii sale pentru 
că, spre deosebire de toţi filosofii de dinaintea lui, care însemnau la 
cunoaşterea misterelor lumii, el îndeamnă la introspecţie. 

Socrate a fost condamnat la moarte pentru că "a corupt sufletul 
tinerilor şi i-a deturnat de la treburile cetăţii”, "i-a îndemnat la pasivitate 
şi la corupţie intelectuală". In realitate, însă, aceste acuzaţii constituiau un 
simplu pretext, căci de fapt conducătorii cetăţii se temeau că, prin 
învăţăturile sale, Socrate va distruge politeismul. 

Maieutica (moşirea ideilor) era sistemul folosit de Socrate pentru a 
îndruma spre adevăr: el provoca interlocutorul răspunzîndu-i la întrebare 
cu alte întrebări, ajutătoare, ghidîndu-l astfel spre adevăr, spre răspuns. 

La Socrate, sufletul este nemuritor pentru că e nematerial şi, deci, 
neputrescibil. 


Platon 

La Platon apare pentru prima oară conceptul de arhetip (însemnînd 
"model pre-uman"). De asemenea, tot el introduce şi conceptul de 
anamnesis (însemnînd memoria ancestrală, eternă, cu care ne naştem). 
Jung foloseşte pentru acest concept expresia "mintea strămoşilor noştri 
cărunţi". 

Exemplu de arhetip românesc: bucuria în faţa morţii, care poate fi 
urmărită de-a lungul timpului, de la dacii care îşi ofereau ritualic cei mai 
merituoşi tineri lui Zamolxis şi întîmpinau cu bucurie moartea, pînă în 
prezent, la cimitirul vesel de la Săpînţa. 


La Platon, sufletul este nemuritor pentru că se perpetuează la 
nesfirşit de la o generaţie la alta. 


Info: 
Pentru seminar, de citit măcar una din lucrările celor patru. 


N.B. Caută cărţile psihologului american John Dewey. 


